Diari Oficial de la Generalitat Valenciana


Sumari del DOGV 2064, del 09-07-1993 (1993/828606)

ORDRE de 18 de juny de 1993, de la Conselleria de Cultura, Educació i Ciència, per la qual estableix el calendari d'activitats per a tots els centres docents no universitaris de la Comunitat Valenciana, durant el curs escolar 1993/94.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/18/(1)/dof/vci/html**

### Dades del document

Número de DOGV
:   2064

Data del DOGV
:   09-07-1993

Secció del DOGV
:   DISPOSICIONS GENERALS

Número del document
:   1993/828606


Data del document
:   18-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 18 de juny de 1993, de la Conselleria de Cultura, Educació i Ciència, per la qual estableix el calendari d'activitats per a tots els centres docents no universitaris de la Comunitat Valenciana, durant el curs escolar 1993/94.  
A fi que els centres docents puguen planificar l'activitat escolar i programar els serveis complementaris, s'estableix el calendari d'activitats que ha de regir en els centres docents de l?àmbit de competències de la Conselleria de Cultura, Educació i Ciència.  
Vist l?informe emès pel Ple del Consell Escolar Valencià en les sessions celebrades els dies 10 i 16 de juny de 1993, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Durant el curs escolar 1993/1994, els centres docents públics i privats no universitaris de la Comunitat Valenciana es regiran pel que disposa aquesta ordre.  
Són, a l'efecte d'aquesta ordre, centres docents no universitaris aquells que imparteixen ensenyaments oficials d'Educació Infantil/Educació Pre-escolar, Educació Primària/educació General Bàsica, Educació Especial, Educació Permanent d'Adults, Educació Secundària Obligatòria, Batxillerat, Formació Professional, Arts Aplicades i Oficis Artístics, Idiomes, Música, Art Dramàtic, Dansa i Ceràmica.  
Segon  
El curs acadèmic abraçarà el període comprés entre:  
a) L'1 de setembre de 1993 i el 31 d'agost de 1994 per als centres docents d'Educació Infantil/Educació Pre-escolar, Educació Primària/Educació General Bàsica i Educació Especial;  
b) L'1 d'octubre de 1993 i el 30 de setembre de 1994 per a la resta de centres docents esmentats en l'article primer.  
Tercer  
Els períodes lectius destinats a impartir classes amb grups d'alumnes, així com a la realització de proves i avaluacions finals, es, desenvoluparan els dies laborables, de dilluns a divendres, de la manera que s'hi assenyala:  
a) Als centres d'Educació Infantil/Educació Pre-esçolar, Educació Primària/Educació General Bàsica i Educació Especial, des del 13 de setembre de 1993 fins al 30 de juny de 1994. El nombre de dies de classe serà de 175.  
b) Per a la resta dels centres docents, des de l'1 d'octubre de 1993 fins al 30 de juny de 1994. El nombre de dies de classe serà de 160.   
Els dies de classe esmentats no podran ser destinats a proves de suficiència o recuperació final. Tampoc es podran interrompre les classes per a establir períodes d'exàmens, per a fer exàmens pendents o realitzar juntes d'avaluació o claustres.  
Quart  
Seran dies festius durant el curs escolar, a més dels diumenges, els dies següents:  
- 12 d'octubre, festa nacional d'Espanya.  
- 1 de novembre, Tots Sants.  
- 6 de desembre, dia de la Constitució.  
- 8 de desembre, festa de la Immaculada Concepció.  
Tot aixà sense perjudici de les festes laborals de caràcter local, establertes pels ajuntaments a l'empara de l'article 46 del Reial Decret 2001/1983, de 28 de juliol.  
Cinquè  
El consell escolar municipal proposarà l'adequació del calendari lectiu tenint en compte les característiques pròpies de cada localitat.  
En el consell escolar els acords es prendran per majoria absoluta dels seus membres.  
El president del consell escolar municipal trametrà la proposta a la direcció territorial abans del 10 de setembre de 1993 i hi adjuntarà la certificació de l'acord adoptat.  
El calendari d'activitats dels centres l'aprovarà el director territorial de Cultura Educació corresponent.  
En el supòsit que no es trameta la proposta en la data assenyalada o no s'obtinguen els vots exigits, el director territorial de Cultura i Educació dictarà el calendari que s'hi ha d'aplicar.  
La resolució pertinent es comunicarà als ajuntaments respectius i se'n disposarà la publicació en el Diari Oficial de la Generalitat Valenciana.  
Sisè  
Per tal de distribuir homogèniament els períodes lectius de cada trimestre, s'hi fixen els períodes de vacances següents:  
- de Nadal: des del 24 de desembre de 1993 fins al 9 de gener de 1994, ambdós inclosos;  
- de Pasqua: des del 31 de març fins a l'11 d'abril de 1994, ambdós inclosos.  
Setè  
La jornada diària per al desenvolupament del currículum en els ensenyaments d'Educació Infantil/Pre-escolar, Educació Primària/Educació General Bàsica i Educació Especial, serà de cinc períodes lectius, distributius de les 9 hores a les 12 hores i de les 15 hores a les 17 hores. Durant els mesos de juny i setembre les activitats escolars de l'alumnat es desplegaran durant el matí en jornada contínua de les 9 hores a 13 hores.  
La jornada diària per al desplegament del currículum, en la resta dels nivells educatius, a que es refereix el paràgraf segon de l'apartat primer d'aquesta ordre, serà de matí i vesprada, sense perjudici del que hi ha establert per als centres amb horari nocturn.  
vuitè  
Els alumnes que cursen Educació Secundària Obligatòria, com a conseqüència de la implantació anticipada d'aquest nivell educatiu, començaran i finalitzaran el període de classes i tindran una jornada escolar per al desplegament del currículum que coincidirà amb l?establerta en el centre on s'impartesquen aquests ensenyaments.  
Novè  
La direcció de cada centre docent a què fa referència l'apartat primer haurà d'exposar de manera visible en el tauler d'anuncis del seu centre una còpia d'aquesta ordre i de la resolució del director territorial a què fa esment l'apartat 6.  
Els directors dels centres i la Inspecció Educativa vetlaran per l?estricte compliment d'aquesta ordre en el respectiu camp de competències.  
Deu  
Qualsevol modificació de calendari que calga per la concurrència de circumstàncies excepcionals, haurà de ser autoritzada expressament per la Direcció General de Centres Docents, havent oït, si escau, el consell escolar competent, segons l?àmbit a què es referesca la modificació sol·licitada.  
Les modificacions dels horaris regulats en aquesta ordre hauran de ser prèviament autoritzades expressament pel respectiu director territorial de Cultura i Educació, quan es tracte de centres docents finançats amb fons públics.  
No podran autoritzar-se modificacions horàries en els centres públics que impliquen un augment del cost de personal i serveis complementaris.  
DISPOSICIONS ADDICIONALS  
Primera  
Contra les resolucions dels directors territorials de Cultura Educació, dictades tenint en compte les competències atorgades per aquesta ordre, podrà interposar-se recurs ordinari davant la Direcció General de Centres Docents.  
Segona  
El que preveu aquesta ordre s'entén sense perjudici del que regula el Conveni Col·lectiu de l?Ensenyament Privat.  
DISPOSICIONS FINALS  
Primera  
La Direcció General de Centres Docents dictarà les disposicions oportunes per al desplegament i el compliment del que disposa aquesta ordre.  
Segona  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana.  
València, 18 de juny de, 1993  
El Conseller de Cultura, Educació i Ciència   
ANDREU LOPEZ I BLASCO


Còpia Permalink ELI